ལན།ང་ཚོ་སྲིད་བྱུས་ཉམས་ཞིབ་ཁང་དུ་འཛུལ་བ་ནས་བཟུང་ལས་འགུལ་སྤེལ་རྒྱུའི་རིགས་དེ་མཚམས་བཞག་པ་རེད།གང་ཡིན་ཟེར་ན།ང་ཚོས་ལས་འགུལ་སྤེལ་བསྡད་པ་ཡིན་ན་ང་ཚོའི་ཉམས་ཞིབ་ཀྱི་རིན་ཐང་དེ་ལ་དོ་ཕོག་ཡོང་གི་ཡོད་པ་རེད།ད་ལྟ་ང་ཚོས་སྐབས་དང་བསྟུན་ཏེ་རྩོམ་ཡིག་སྤེལ་གྱི་ཡོད།དཔེར་ན་ད་ལྟ་ངས་བོད་ནང་དུ་གད་སྙིགས་མང་དུ་ཕྱིན་པའི་དཀའ་ངལ་འདུག་ཟེར་བའི་རྩོམ་ཡིག་ཅིག་བྲིས་ཚར་ཡོད།རྩོམ་ཡིག་འདི་འཛམ་གླིང་ཁོར་ཡུག་ཉིན་མོར་སྤེལ་འཆར་ཡོད།དེ་བཞིན་ཚེས་༤ཉིན་བོད་ཀྱི་གཞོན་ནུ་ལྷན་ཚོགས་ཀྱིས་ལྡི་ལིར་བོད་ཀྱི་ཁོར་ཡུག་གལ་ཆེན་པོ་ཡིན་པའི་སྐོར་གྱི་ཚོགས་འདུ་ཞིག་འཚོགས་འཆར་ཡོད་པ་དང་།ཚོགས་འདུ་དེར་རྒྱ་གར་གྱི་མཁས་པ་དེ་འདྲ་སྐད་བཏང་འདུག་ལ།སྐབས་དེར་ང་གཏམ་བཤད་བྱེད་མཁན་ཞིག་ཆགས་བསྡད་ཡོད།